b'\n_START_ARTICLE_\nOsvaldo Padilla\n_START_PARAGRAPH_\nOsvaldo Padilla (s. 5. elokuuta 1942) on filippiinil\xc3\xa4inen roomalaiskatolinen arkkipiispa, joka on luonut uran kirkon diplomaattisissa teht\xc3\xa4viss\xc3\xa4. H\xc3\xa4n sai pappisvihkimyksens\xc3\xa4 20. helmikuuta 1966 ja sai nimityksen Pian titulaariarkkipiispaksi sek\xc3\xa4 apostoliseksi nuntiukseksi Panamaan 17. joulukuuta 1990. Piispaksi vihkiminen seurasi 6. tammikuuta 1991. P\xc3\xa4\xc3\xa4konsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali._NEWLINE_Padilla sai vuonna 1994 nimityksen apostoliseksi nuntiukseksi Sri Lankaan, 22. elokuuta 1998 Nigeriaan ja 31. hein\xc3\xa4kuuta 2003 Costa Ricaan. 12. huhtikuuta 2008 Padilla nimitettiin apostoliseksi nuntiukseksi Koreaan ja 26. huhtikuuta sen lis\xc3\xa4ksi Mongoliaan.'